טוריאן פרינס

טוֹריאֵן ואלר-פרינס (באנגלית: Taurean Waller-Prince; נולד ב-22 במרץ 1994) הוא כדורסלן אמריקאי המשחק בקבוצת לוס אנג'לס לייקרס מליגת ה-NBA, בעמדות הסמול פורוורד והפאוור פורוורד.

נעורים ומכללות
פרינס נולד בעיר סן מרקוס שבטקסס, ולמד ב"תיכון ארל וורן" שבסן אנטוניו הסמוכה. בשנת 2012 החל ללמוד ולשחק באוניברסיטת ביילור מהעיר וייקו, וב-4 עונותיו כשחקן קבוצתה קלע 10.2 נקודות בממוצע למשחק. בסיומה של עונת ה שלו, בה רשם ממוצעים של 15.9 נקודות ו-6.1 ריבאונדים למשחק, נבחר לחמישיית העונה של מחוז ה-"Big 12".

קריירה ב-NBA

אטלנטה הוקס
פרינס נבחר בבחירה ה-12 של דראפט ה-NBA לשנת 2016 על ידי יוטה ג'אז, ולאחר כשבועיים נשלח לאטלנטה הוקס בטרייד שבמסגרתו קיבלה אינדיאנה פייסרס את ג'ף טיג (מאטלנטה) ויוטה קיבלה את ג'ורג' היל (מאינדיאנה). לאורך עונת הרוקי שימש כשחקן ספסל זניח יחסית, ונשלח לעיתים קרובות לליגת הפיתוח של ה-NBA, בה שיחק עבור קבוצת לונג איילנד נטס.

עם עזיבתו של פול מילסאפ בעונת  נחלשה הקבוצה באופן משמעותי, אך פרינס קיבל תפקיד גדול יותר והציג יכולת משופרת כשהעמיד ממוצעים של 14.1 נקודות ו-4.7 ריבאונדים למשחק. ב-16 המשחקים האחרונים של אותה עונה העלה את תפוקתו לכ-21 נקודות למשחק, כולל שני משחקים של 38 נקודות.

ברוקלין נטס
ב-6 ביולי הועבר בטרייד לברוקלין נטס בתמורה לאלן קראב וניקיל אלכסנדר-ווקר. באוקטובר 2019 חתם על הארכת חוזה בברוקלין לשתי עונות נוספות, החל מעונת , עבור כ-29 מיליון דולר. ביולי 2020 פורסם כי נדבק בנגיף הקורונה, ועל כן לא ישתתף עם קבוצתו במשחקי חידוש עונת  ב"בועה באורלנדו".

קליבלנד קאבלירס
ב 13 בינואר 2021 הועבר פרינס לקליבלנד קאבלירס, כחלק מטרייד מרובע במסגרתו קיבלה ברוקלין את ג'יימס הארדן (מיוסטון).

מינסוטה טימברוולבס
באוגוסט 2021 הועבר בטרייד למינסוטה טימברוולבס, תמורת ריקי רוביו.

נבחרת ארצות הברית
בשנת 2015, לפני עונתו האחרונה במכללות, השתתף פרינס במשחקים הפאן-אמריקאיים כחבר נבחרת ארצות הברית בכדורסל עמה זכה במדליית הארד. בחמשת משחקי נבחרתו רשם פרינס 11.2 נקודות ו-4.4 ריבאונדים בממוצע למשחק.

סטטיסטיקות הקריירה

בעונה הסדירה של ה-NBA

בפלייאוף ה-NBA

קישורים חיצוניים

הערות שוליים

כדורסלנים אפרו-אמריקאים
כדורסלני אוניברסיטת ביילור
כדורסלני נבחרת ארצות הברית
כדורסלנים אמריקאים
בחירות דראפט של יוטה ג'אז
כדורסלני אטלנטה הוקס
כדורסלני לונג איילנד נטס
כדורסלני ברוקלין נטס
כדורסלני קליבלנד קאבלירס
טקסס: כדורסלנים
כדורסלני מינסוטה טימברוולבס
אמריקאים שנולדו ב-1994